Kugdalódzóról — 
dologidőben 


— Nagy kár, hogy kinőttem az öcsém 
rugdalódzóját! — súgta Jutka, ahelyett hogy a vég- 
eredményt súgta volna meg. A számtannal ugyanis 
egyszerre lettünk készen. a napköziben, és vártam, mint 
máskor, hogy megmondja : neki mennyi jött ki. 

meg itt holmi rugdalódzó után ácsingózik 
dologidőben. 

— Örülj neki, hogy kinőtted, mert akkor nem 
járhatnál a 4. b-be, velem. 

— De én pólyásbaba akarok lenni! Nem érted? 


— Nem. 
— Mert téged nem érdekel a jövő ! 
— A jövő? 


— A jövő hét. A farsang. Érted már? Tudod, 
az öcsém cumija még éppen jó. A pártedlijét is 
a nyakamba tudom kötni, a sapkáját meg már méretre 
igazítottam magamnak. A melegcsap alá tartottam, ki is 
nyúlt rendesen. Csak a rugdalódzóval nem boldogulok. 
Az tartja a formáját. Segíts kitalálni valamit. 

— Majd jövőre. Az idén nem leszel kisbaba. 

Az őrsünkben ezen kívül nem lesz bohóc, katicabogár, 
kalapos gomba, hirdetőoszlop és nem lesz Micimackó 
sem. Mert én is gondoltam már a jövő hétre. 

Ma állapodunk meg, melyikünk mi lesz a csapat 
farsangi mulatságán. Neked még nem értem rá 
megmondani, hogy rendkívüli őrsi megbeszélést 
tartunk, de most már tudod. Azt gondoltuk, 

hogy a farsangon a mi őrsünk minden tagja képviselő 
lesz. Ne ijedj meg, nem országgyűlési képviselő ! 

A szomszédos országok gyerekeit fogjuk képviselni 
népviseletben. Mert, ugye, itt a Gyermekek Nemzetközi 
Éve. Mikor mutassuk be szomszédaink gyermek- 
viseletét, ha nem éppen most, a farsangon? 

— Elég vidám lesz így a mulatság? 

— Hajaj! Majd meglátod. Azon fogunk mulatni, 
hogy a gyerekek nem ismernek majd meg minket, 
pedig a csapatban kizárólag a mi őrsünkön nem lesz 
maszk. Törhetik a fejüket, lett, szlovák, horvát 
vagy éppen gurál gyereket üdvözöljenek bennünk. 

De mi ezt az egészet azért csináljuk, hogy ott helyben 
megismerkedjünk. 
Máris Mária, őrsvezető-helyettes 

Polgár Isíván 
Tél 

Talpsiklató 

jéglap a tó, 

Jancsi, Kató 
ugrándozik : 


övék, nekik 
esik a hó! 


Bszalad a jó 


két gyors csikó, 
elsuhanó 

szán csengeti: 
— Fuss ki, Peti, 
esik a hó! 


Szívem is, Óó, 
ez a bohó, 
táncot ropó 
szív hogy örül! 
Képentörül 
egy hógolyó. 


Kiss István rajzai 


Janikovszky Kva 


Érdekes-e. amit Hldi mesél?  ! 


— Ki mesél ma? — kérdezte Jutka az Ezeregy 
őrstől. 

Többen jelentkeztek, Ildi csak olyan tétova mozdulat- 
tal, ahogy az osztályban szokott. 

— Ma Ildi mesél — választott a jelentkezők közül 
Jutka. 

— Hát mesélhetek éppen — bizonytalankodott Ildi. 
Ha zavarban volt, minden mondatot ,,hát"-tal kez- 
dett —, de lehet, hogy az nem is érdekes, amiről én 
mesélni tudok. 

— De az is lehet, hogy érdekes — biztatta Jutka. — 
Majd mi eldöntjük a végén. 


— Tegnap vendégünk volt — kezdte Ildi. — Pista 
bácsi. Somogyi Pista bácsi. 

Ildi ezt úgy mondta, mintha Somogyi Pista bácsit 
mindenkinek ismernie kellene. De csak Csaba füttyen- 
tett elismerése jeléül, a többiek kérdőn néztek Ildire. 

— Azt hittem, mindenki ismeri — mentegetődzött 
Ildi. — Somogyi Pista bácsi a Virágzó téesz elnöke. 
Ő küldte el anyukámat a Szovjetunióba. 

— Anyukád a Szovjetunióban van? — csodálkozott 
most Jutka. — Nem is mondtad! 

— De nekünk mondta! — kiáltotta Misi. — Moszk- 
vában van! — Most már biztosan tovább utazott — foly- 

tatta Ildi. — Egy hétig voltak egy Moszkva környéki 
téeszben, ami éppen olyan vitamin- és virággyár, mint 
a miénk. 

— Micsoda? — kérdezte Zoli. — Milyen gyár? 

— Hát ezt csak olyan viccesen szokta Pista bácsi 
mondani, hogy a mi téeszünk vitamin- és virággyár. De 
komolyan gondolja. Úgy érti, olyan a téesz, mint egy 
nagy gyár, folyamatosan termeli a friss zöldséget a vá- 
rosnak, hogy télen is legyen paprika, paradicsom, saláta, 
retek, szóval vitamin. A virág is nő télen-nyáron. Láttá- 
tok ti is a kertészetben : egész évben nyílik a szegfű meg 
a gerbera. A Szovjetunióban is ilyen téeszeket látogat- 
nak meg anyukámék, hogy lássák, mit csinálnak oko- 
sabban az ottaniak. Aztán majd elmondják itthon. 
Ezt hívják tapasztalatcserének. Tavaly jártak itt lenin- 
grádi vendégek a mi téeszünkben, és azt mondták, ők 
is sokat tanultak. Tudjátok, Leningrád körül van egy 
óriási fóliasátor-város, ott termesztik a leningrádiaknak 
a friss zöldséget. Arrafelé hidegebb van, a szabad föld- 
ben kevesebb teremne, mint nálunk. Tudjátok hányan 
laknak Leningrádban? Négymillióan! Pista bácsi mond- 
ta. Képzeljétek el, hogy négymillió embernek mennyi 
paradicsom, saláta és uborka kell! 

Az Ezeregy őrs megpróbálta elképzelni. 

— Anyukám most már Leningrádban van — foly- 
tatta Ildi —, de tegnap érkezett csak az első lapja Moszk- 
vából. A Vörös tér van rajta, este, kivilágítva, olyan 
gyönyörű! Pedig anyukám el se akart menni. Még sosem 
volt külföldön. Félt ilyen messzire utazni, félt minket 
itthon hagyni, hogy mi lesz velünk három hétig? A lapon 
meg azt írta, boldog, hogy ott lehet, és reméli, egyszer 
majd mindnyájan ott állunk a Vörös téren, mert ezt 
nekünk is látni kell. Úgy örültünk, hogy ezt írta, mert 
akkor mégiscsak Pista bácsinak volt igaza. 


— És mi van Pista bácsival? — kérdezte Bori. — 
Miért volt nálatok? 
— Azt hiszem, ez nektek nem érdekes — tért ki 


a válasz elől Ildi. — Ti nem ismeritek őt. Csak nekem 
volt fontos. 

— Ildi! — figyelmeztette Jutka. — Miben maradtunk? 
Most már meséld végig. Mondd el azt is, milyen So- 
mogyi Pista bácsi. 

— Hát — gondolkozott el Ildi — elég kicsi, de erős. 
Bajusza van. Szemüveget hord. Sokszor mérges, de na- 
gyon jószívű. Nagyon okos. Felnőtt korában járta ki 
az egyetemet, és mindig tanul. Nem is tudom, mikor, 
mert mindenütt ott van. A tanácsban, a pártbizottság- 
ban. Mindenkit név szerint ismert a szövetkezetben. 
Szeretik az emberek. Azt hiszem ez a legfontosabb : bíz- 
nak benne. Pedig sokat követel, nemcsak a munkában, 
hanem tanulnia is kell mindenkinek. Ezért küldte anyu- 
kámat is a Szovjetunióba. Azt szokta kiabálni, hogy 
akinek feje van, az tanuljon! Apukám azt mondja, Pista 
bácsi megszállott, anyukám meg nevet, szerinte ez sze- 
rencse, mert az előző elnök nem volt megszállott, és fele 

annyit sem kerestek a tagok. Az exporttervet sem tud- 
ták teljesíteni, és azt sem, amire a várossal szerződtek, 

Az őrs csak nézett, hogy miket tud ez az IIdi. 

— Gyakran meglátogat benneteket Somogyi bácsi? — 
kérdezte Jutka. 

— Arra nincs ideje — rázta a fejét Ildi —, nagy a szö- 
vetkezet. Öcsi születése után járt nálunk, meg most, 
mielőtt anyukám elutazott, pontosabban, amikor éppen 
nem akart elutazni. Akkor beszélt apuval. Most csak 
azért jött, hogy ézze, mire megyünk anyu nélkül. 
Mert anyu egyre möndta neki, hogy mit kezd majd apu- 
kám a három gyerekkel, ki fog főzni, mosni ránk, Pista 
bácsi meg kiabált anyukámmal, hogy azt bízza a szö- 
vetkezetre, ennél nagyobb feladatokat is megoldottak 
már, és ha visszajön, majd mondja meg, hogy kinek volt 
igaza. Az Ezeregy őrs most már pontosan el tudta kép- 
zelni, hogy milyen ember Somogyi Pista bácsi. 

— Tegnap aztán láthatta Pista bácsi, igyekszünk mi 
mindent megcsinálni — folytatta Ildi. Piri néninek meg- 
mondtuk, mert ő jött a brigádból segíteni, hogy nincs 
nekünk segítségre szükségünk. A vacsorát áthozzuk az 
étkezdéből. Képzeljétek, amikor Pista bácsi beállított, 
apu éppen mosott, én takarítottam, Laci meg az ételt 
melegítette Öcsinek. Mondtam apunak, menjenek csak 
be, majd én kiöblítem a ruhát, mert már kivette a gépből. 
Csak azt nem tudtam, hogy mivel kínáljam meg Pista 
bácsit. De ő kínált meg minket. Egy rekesz almát meg 
szőlőt hozott be a kocsiból, hogy ezt a szövetkezet küldi, 
nehogy anyukám kimaradjon a szüretből. Ilyen rende- 
sek! Mikor Öcsi megvacsorázott, mi is bementünk, és 
beszélgettünk a szövetkezetről, meg arról, hogy több jó 
szakemberre lenne szükségük. Pista bácsi azt mondta, 
szívesen adnak a tagok tehetséges gyerekeinek ösztön- 
díjat, ha továbbtanulnak. — Megkérdezte Lacitól meg 
tőlem, nem akarunk-e mezőgazdasági szakközépisko- 
lába menni? Öcsi az ölébe mászott, és mondta, ő akar. 
Pedig csak almát akart! Olyan jót nevettünk. Az öcsétek 
már nyilatkozott, ti meg gondolkozzatok rajta, mondta 
Pista bácsi, amikor elbúcsúzott. Mi ott álltunk apukánk 
mellett. Öcsit felemelte, adott neki egy puszit. — Azt 
hittem, hogy biztosan puszit ad nekem is, Laci meg azt, 
barackot nyom a fejére. De Somogyi Pista bácsi kezet 
nyújtott, nekem is, Lacinak is. Velem még sosem fogott 
kezet felnőtt. Ennek nagyon örültem, de azt már igazán 
nem tudom megmondani, miért. 

— Nem is kell — mondta Eszter. — Értjük. 

Az Ezeregy őrs elgondolkozott. 

— Azt ígértük Ildinek — emlékeztette őket Jutka —, 
hogy a végén megmondjuk, érdekes volt-e, amit mesélt? 
Érdekes volt? 

— Érdekes, hát! — vágták rá az ezeregyek. 

— Csak ne mondanátok folyton azt, hogy hát! — 
mosolygott rájuk Ildi. 

— Csak olyankor mondjuk, ha zavarban vagyunk — 
mondta Misi. 


Fecske Csaba 
Arany-Holdai vinnék 


Lennék kék csikó 

— Halihó! 

! . kék csikó lennék, 
aranyzabot ennék! 
Lennék csak páva 

— Halihó! . 9 
szita-szitapénteken, fi 
borjúnyúzó kiskedden 408 
tarka tollal díszelegnék, 
hogyha páva lennék! 
Szarvas is lehetnék 
— Halihó! 

hegyen-völgyön járnék, 
forrásvizet innék, 
hétágú agancsomon 
arany-Holdat vinnék, 
szikrázót és fényeset, 
hogy tán el se hinnék, 
ha én szarvas lennék! 
De csak vagyok lurkó, 
haragosi Ferkó, 
akinek a füle szétáll, 
aki ide-oda sétál, 
lusta is meg fösvény, 
s görbe mint egy ösvény! 


Keresztes Dóra rajza 

Vidor Miklós: KOLOMPOLÓ 


Ha most megpróbálom elmondani ezt a történetet, 
akárhogy igyekszem is, csak az egyik felét ismeritek meg. 
Méghozzá nem is az érdekesebbiket. Azt egyesegyedül 
ő idézhetné föl, akivel megesett és iszonyúan megrémült, 
mikor a kellős közepében találta magát, azazhogy belé- 
szorult a fejével. . . Végül is mi csupán kiszabadítottuk, 
ami kétségtelenül izgalmas kaland volt, ráadásul éjszakai 
kaland, de azért mégsem az igazi! 

A kaland mindig annak igazi, aki belépottyan, átéli 
az első perctől fogva, mikor úgy érzi, csapdába szorult, 
reménytelenül magára maradt, senki sem tud róla, nincs 
aki segíthetne! És akkor, akármilyen céltalannak látszik 
is, elkezd viaskodni, nekivág a vakfeketeségnek, és ha 
már hangja sincs, lármát csap azzal a kolomppal, 
amelyet sehogysem képes lecibálni magáról. 

Ezt a lármát hallottuk meg odabenn a domboldali, 
kerti házban. Egészen pontosan egyedül Mackó hallotta 
meg hármunk közül, mert Nikolett meg én aludtunk 
már. Mackó fölfülelt a különös csörömpölésre, mivel 
ébren volt. De megfordítva is lehet: ezért nem alhatott, 
mert ébren tartotta a tompa, időnkint fölcsendülő fém- 
hangú koppanás, meg a nyomában támadó fura motosz- 
kálás, s még csak azt sem mondhatta meg, honnét hal- 
latszik. 

Egy darabig fülelt, aztán megrázta a karomat. 

— Mi ez a zaj? 

Az álmából fölvert ember zavarával próbáltam tájé- 
kozódni a sötétben. Lestem én is. De most, mintha csak- 
azértis elhallgatott volna, vagy a fülem nem elég éles, 
hogy fölismerjem. 

— Valami állat lehet odakinn. . . talán kutya? — sut- 
togta Mackó. Majd tétován hozzátette: — Mintha a ház 
alatt járna. . . 

Valószerűtlenül hangzott. A kétméteres kerítésen nem 
olyan könnyű átugrani egy jólmegtermett kutyának sem. 
Persze kaparhat magának alatta is lyukat. Csakhogy az 
nem megy olyan nesztelenül! A ház alá viszont befér- 
kőzhetik, ha már egyszer bejutott, hiszen az jó magas 
betonlábakon áll. . . 


Így vitatkoztunk egymással félhangon s magunkban 
némán, mikor ismét megpendült az a rejtélyes hang oda- 
lenn vagy odakinn — ebben nem voltunk bizonyosak. 

Vakon kitapogattam a kisasztalon a rúdlámpát, föl- 
kattintottam. 

— Gyerünk! 

Kiléptünk a tornácra, magunk elé bocsátottam az éles 
sugarú fényt, körbepásztáztam vele a ház körül. Odakinn 
csak a csillagos éjszaka, a kert lélegző csöndje. Szél sem 
járt, hogy megzörrentse a bokrokat. Vártunk mozdu- 
latlan. 


— Ott! — fogta meg a kezemet Mackó. A kerítés felé 
mutatott. Most jól hallottam azt a parányi neszt, ame- 
lyet egy lopózkodó, apró árnyék üthet a fűben, s men- 
ten utána a finom kondulást, amint valami a drótkerí- 
téshez verődik. Odairányítottam a kézilámpát. 


Már lenn voltunk a kertben, óvatosan lopóztunk előre 
a sziklák közt az ágyás széléig. Ismét a motoszkálás. 
Aztán a bokrok alján a kétökölnyi megmozduló kupac, 
beléveszve szinte a fűbe. 

Közelebb léptem. Szorosan a kerítéshez lapulva felénk 
kúszott az a rejtelmes valami, s az elején tükrözőn meg- 
csillant a fénysugár. 

Káprázik a szemem? Sisakot visel? . . . Vagy. . .? Kép- 
telenség! 

Mackó kimondta : 


nálunk? 

Ez járt az én álomtól kótyagos fejemben is: hogyan 
kerülhetett ide — Ausztráliából? 

S mintha felelni akarna, megkondult a dróthoz csa- 
pódó fémsisak. Tán két méternyire lehetett. Most már 
jól fölismerhetővé vált az árnyékban előregördülő szür- 
késbarna test is. 


— Süni! — kiáltott föl Mackó. — Beszorult a feje! 
S én már a májkonzerves dobozt is tisztán láttam, 
a páncélos lovag sisakját, amelyiktől nem látott szegény. 

— Hát ezt akarta lerázni! 

Aztán Mackó nyúlt ki érte. Abban a pillanatban föl- 
meredtek a tüskéi. Elég volt az egyiket két ujjal meg- 
ragadni, hogy veszteg maradjon, a másik kezével meg 
a kolompot rántotta le róla Mackó. 

Ott állt szegény, a rázúduló reflektorfényben, remegve, 
hunyorogva és értetlenül, mozdulni sem mert. Most 
megszabadult, vagy végképp fogságba esett? 

— Tejet kellene adni neki... — szólaltam meg. — 
Idegnyugtatónak . . . 


Aztán már Nikolett is fölébredt, kiszaladt, és életében 
először állt szemtől szemben egy eleven sünnel a csillagos 
égbolt alatt. 


A többit már magunk között beszéltük meg. Olyan 
volt, mint egy nyomozás. A sün éjszaka jár vadászni, 
A ház alá gurult májkonzerves doboz szaga izgathatta. 
Meg akarta kóstolni a benne ragadt maradékot, és az 
orrára szorult. Azért csapkodta boldogtalanul előbb a 
betontuskónak, aztán a kerítésnek, hogy lerázhassa 
magáról, Talán már fuldoklott alatta, levegőt is alig 
kapott! 

Mindez találgatás már. A tejet Nikolett kicsit elcsur- 
rantotta mikor elé akarta tenni, s most félig leöntötten, 
apró szemével hunyorogva kucorgott előttünk a ki- 
merült sün. Tapintatosan hátrább húzódtunk, ő meg 


— Kacsacsőrű emlős... 


lassan magához térve kibújt a lámpa fényköréből és el- 
tűnt a sötét kertben. 


— Nagyon meg volt ijedve. . . — mondta még mindig 
elképedten Nikolett. 
— Egy kicsit mi is. . . — ismerte be Mackó. 


Visszatértünk a házba. Újra csönd volt, odakinn 
a hangtalanul lélegző fák, a szálfenyők meg a ház előtt 
őrködő három cser, a lejtőn a fejüket térdükre ejtő 
bokrok. 

— Képzeld el, mit szólnak majd a barátai, ha elmond- 
ja nekik — töprengett Nikolett. Ott ült már az ágya 
szélén. Ölében a babája. Lassan simogatta a fejét s már 
hozzá beszélt: — Látod, mik történnek az ember- 
TEL 

— Pláne, ha sünnek született, és titkokat kutat éjszaka 
a kertben. . . — jegyezte meg Mackó. 

Aztán már hallgattunk, vártuk az álmot, mindnyá- 
junknak a sün járt a fejében. A kolompoló sün, amint 
kétségbeesetten tévelyeg a ház alatt, megvakítottan a ket- 
tős éjszakában, foglyul ejtetten az iszonyú pléhbödönben. 

Hát épp ez az, amit ő maga mondhatna csak el. És 
bizonnyal el is mondja a barátainak, ahogyan Nikolett 
maga elé suttogta. Mert ilyet élő sün még nemigen ért 
meg! 

Két másik sünt képzelek el valahol lenn a kert aljában, 
ahol Kolompolónak az odúja van, s másnap meghívta 
őket magához, hogy beszámoljon, mi történt vele az 
éjszaka! 

És ez a hiteles történet, amelyben mi hárman mellék- 
szereplők vagyunk csupán: ismeretlen, éjszakai lények, 
akik ráirányítják a reflektort, letépik róla azt a kongó, 
üreges valamit, és a végén még le is öntik tejjel. S hogy 
mit érzett közben? Azt más el nem képzelheti! 

A két vendég meg a barátai, megértőn és finoman 
röfögnek hozzá. 


Orosz István rajzai 


Simon István 


Havas erdő 


Az erdő megőszült, 
haja hófehér. 

Allnak a fák s köztük 
barangol a tél. 


Sudár törzsek s lengő 
fehér koronák, 
dereng csak az erdő 
a Íriss havon át. 


Mint gyerekek rajza, 
kúsza vonalak, 

fehér a táj s rajta 
sok sötét alak. 


Szellősre., jó tágra 
ritkult a vadon. 
Magas fák kék árnya 
fekszik a havon. 


Minden, hová nézel, 
jeges. zúzmarás. 
S hideg fegyverével 
durrog a vadász. 


ell Í zák sástálló ai. Futna őz, nyúl. róka, 
kivics ák fogukat, futna. de hova? 
s s hul -Közüle a szikla, : ! Kiséri a hóba 3 
— per egnek le a fog-kövek süppedő nyoma . . . 

.. a patak-ágyásokba: 

a víz a követ letaszítja, 

s végül a völgyekbe hordja, j b 

kiteríti, s száll belőle, megy 

száll, száll itt is 

a hegy üde lehelete. 


ME 01 Me 


1. 


Lajos nem szerette a meséket. Ta- 

lán azért, mert Barbara, a kis húga, 

sokszor nyaggatta : 

— Olvass nekem valamiiit! 

— Majd olvas apa, ha hazajön. 

— Ő soká jön. Most olvass! 

— Jó. Esetleg Vernét. Nagyon ér- 

dekes. Egy feltalálóról szól, aki. . . 

— Nem. Ne azt. Ezt — muta- 

tott Barbara a mesekönyvében egy 

. rajzra. 

— Az már a könyökömön jön ki 

— mérgelődött Lajos. — Mese, me- 

se. Mindig csak mese. És micsoda 

butaságok. Pontosan ilyen buta kis- 

. lányoknak valók. 

— Nem vagyok buta — húzta sí- 

rásra a száját Barbara. 

— Nem, nem. Jól van. Ne bőgj. 

Leszokhatnál erről a meséről. Me- 
gint ez az idejétmúlt történet: a kis- 

. inas, a furkósbot meg a patkó. Nem 

. láttad a tévében, hogy már a Holdra 

is leszálltak? 

— Láttam. És majd én is leszál- 

lok a Holdra — mondta komolyan 

Barbara. — De most ezt a mesét ol- 

Vasd. 

Lajos fanyalogva olvasta, amikor 

édesanyjuk hazajött, még akkor is 

olvasott. 


2. 


Lajosék a Fészek utcában laktak, 
és Lajos a Virányos úti iskolába 
járt. Mindig más-más úton jött- 
ment az iskolába. Megismerte az 
egész környéket, és minden ház jó 
ismerőse volt. Különösen azt a fe- 
nyőfák közé húzódó titokzatos vil- 
lát szerette, ahol egyszer még filmet 
is forgattak, a Hamis Izabellát. 

Most arra támadt kedve, hogy a 
Mese utca felé kerülve menjen haza. 
s Mese utca... Még a mesének is 
van utcája, akár Kossuthnak vagy 
József Attilának. Ugy látszik, a fel- 
nőttek is nagyra vannak a mesék- 
kel" — elmélkedett magában. Dú- 
dolva lépkedett, rugdosta az útjába 
kerülő köveket. Egy kődarabka egy 
kerítés alá gurult. Lajos már hosz- 
szabb ideje ezt a kődarabot rugdos- 
ta, nem akart hűtlen lenni hozzá. 
Lehajolt, hogy kikotorássza. A kő 
mellett, a kerítés közé szorulva, volt 
egy patkó. 

— Hát ez a patkó, hogy került 
ide? — találgatta Lajos. — Talán 
amikor a kertet ásták, félredobták, 
hogy ne legyen útban. 

Megpróbálta kiszedni, de a patkó 
nagyon be volt szorulva. 

— A mindenségedet! Most már 


a kisfiúról, 

aki nem szerette 
a mesét 

Írta Sarkadgy Mária 


azért is kiveszlek — erősködött 
Lajos. — Legalább viszek Barbará- 
nak egy eredeti, mesebeli patkót 
ahhoz az ódivatú meséjéhez. . . 

S addig huzigálta, amíg a patkó 
kiszabadult a kerítésből. Közönsé- 
ges patkó volt. Agyonmarta a: rozs- 
da, és egy görbe szög állt ki belőle. 
Furcsa egy szög volt. Lajos sok szö- 
get ismert, mert apukája mindenfé- 
lét barkácsolt otthon. Az volt a 
hobbyja. De ilyen szöget még soha- 
sem látott. Sötétkék színe volt, a 
feje hatszögletű, a rozsda csak imitt- 
amott fogta be. Ahogy kapargatni 
kezdte a körmével, könnyen leper- 
gett róla a rozsda, és egészen új szög- 
nek látszott azon a régi patkón. 

Letette a patkót a földre, és bele- 
próbálta a cipőjét. De a patkó nagy 
volt. , Micsoda nagy lóé lehetett — 
gondolta, mert ahogy ráállt kereszt- 
ben, mind a két talpával elfért rajta. 
— Majd apuval átfestjük aranysár- 
gára, és felszögezem Barbara polca 
fölé. Vagy inkább a rozsdát kellene 
lemaratni róla, úgy még eredetibb 
lenne" — és le akart lépni a patkó- 
ról, de nem tudott. A két lábát úgy 
odatapasztotta egymás mellé valami, 
mint a betörők kezét a bilincs. 
Akkor fordult be az utcába Hohl 
Pista, az osztálytársa. 


— Hohl! Hohl! Gyere ide! — 
kiabált Lajos. De Hohl Pista arra 
sem nézett, benyitott egy kapun. 
Aztán egy férfi ment el Lajos orra 
előtt. 

— Kérem szépen. . . — nézett rá 
kérően Lajos. 

A férfi nem fordult hátra. Aztán 
a postás jött. Az idős, sovány, ala- 
csony kis bácsi. A nagy oldaltáska 
tömve levéllel, szinte egy oldalra 
húzta a súlya. Lajos megörült. A pos- 
tás csak segít. Mindig köszönt neki 
nagy , kezét csókolomokkal". 

— Kezét csókolom, postás bácsi 
— mondta most is. — Tessék ide- 
jönni egy csöppet. 

De a postás szótlanul elment mel- 
lette. Lajos tanácstalanul állt. Kezd- 
te rosszul érezni magát. És akkor ki- 
szóltak a kertből: 

— Az az én patkóm. 

Lajos minden erejét összeszedte, 
és úgy kiabált, ahogy a torkán ki- 
fért: 

— Nem tudok róla lemenni! 

A kertben egy fiú állt. 

— Ne ordíts annyira — szólt szi- 
gorúan. I 

De Lajossal most már nem lehe- 
tett bírni. 

— Fogd meg és vigyed! — ordí- 
totta a fiúnak. 

. — Nem lehet — mondta a fiú 
csendesen. 

— Én pedig nem tudom vissza- 
adni. Mit csináltál vele, hogy hozzá- 
ragadt a cipőm? 

— Nem ismersz? — kérdezte a 
fiú. 

— Honnan ismernélek?! — kia- 
bált még mindig mérgesen Lajos. 

A fiú közelebb jött. 

— Mit bánom én, ne válaszolj. 
De vidd az átkozott patkódat — 
mondta Lajos. 

A fiú felmászott a kerítésen, és át- 
lendült az utcára. Furcsa ruhája 
volt, s kalapácsot fogott a kezében. 
Lajos csak nézte. 

— Nahát! 

Mert a fiú a kisinasra hasonlított, 
Barbara régi meséskönyvében. 

— Igen. Én vagyok — bólintott 
a fiú. 

— Nem értem — húzta össze sze- 
mét Lajos. 

— Nem baj — felelte a fiú. 

Nagy, ezüstszürke Mercedes for- 
dult be az utcán. Megállt mellettük. 
Középkorú, elegáns férfi vezette, aki 
kiszólt a fiúnak : 

— 0 a legújabb barátod? 

— Igen — felelte a fiú. — Mehe- 
tünk. 


10 


Lajos megijedt. 

— Nem vagyok a barátod. Vidd 
ezt a vacakot a fenébe, én nem me- 
gyek veletek sehová. 

De Lajos máris az autóban ült, 
és nekiindultak sebesen. A Sport 
Szálló környékén megálltak, és gya- 
log mentek a Feneketlen tó széléig. 

— Mit akarnak velem? Segítség! 
— kiáltozott Lajos. 

Erre többen jártak, mint a Mese 
utcában, de itt sem nézett rá senki. 

— Ne félj — biztatta a férfi. — 
Nem ismersz engem? 

És akkor Lajos, az elegáns férfi 
helyett, egy régi divatú ruhába öltö- 
zött öregembert látott. 


— A mesebeli öregember — cso- 
dálkozott Lajos. 
Az öreg bólintott. 

Légzőkészüléket csatoltak Lajos- 
ra, a hátára oxigénpalackot, és in- 
tettek, hogy most beugranak a tóba. 
Beugrottak. Zuhantak lefelé, és egy 
nagy föld alatti alagút nyílása előtt 
megszűnt a zuhanás. , Ó — mondta 
Lajos magában —, a föld alatti bar- 
lang Verne könyvéből!" Az öreg- 
ember a fejével intett. Az alagútban 
úsztak, mint a békaemberek, amíg 
egy vastag falhoz értek. A falon hen- 


ger alakú lyukak voltak. Lajos be- 
úszott az egyik lyukba. Most már 
nem félt. Határozottan érdekelte a 
dolog. A henger végén világosságot 
látott. Mögötte becsapódott valami 
ajtó, és érezte, hogy a hengerből el- 
folyik a víz. Amikor közel ért a vi- 
lágossághoz, kinyílt a henger ajtaja. 

Az öregember és a fiú egy auto- 
mata sikló mellett álltak, ami az 
alagút belseje felé mozgott. Leszed- 
ték róla a légzőkészüléket, és mind- 
hárman a siklóra léptek. , Olyasmi, 
mint az új Metró mozgólépcsője — 
gondolta magában Lajos. — Vajon 
milyen gyártmány?" 

Az automata sikló mellett jobb- 


ról-balról sok fényes folyosó ágazott 
széjjel. Az egyiknél leléptek, és egy 
nagy terembe jutottak. A teremben 
nem volt senki. Különös terem volt 
az bizonyos. A földön, szőnyegeken 
sok-sok párna volt szétdobálva. Vi- 
rágok kapaszkodtak a falon. Körös- 
körülajtók nyíltak mindenfelé. Nagy 
csendesség volt. 

— Megérkeztünk! — kiáltotta el 
magát az öregember. 

Nemsokára négy ajtó nyílott. Né- 
gyen léptek a terembe. Két nő, két 
férfi. 

Az öregember és a kisfiú megha- 
joltak. 

Megjöttünk. 


Mind a négyen bólintottak. Lajos 
is meghajolt, s úgy gondolta, most 
be kell mutatkozni: 

— Teknyős Lajos vagyok a Virá- 
nyos úti iskolából. 

— Tudjuk — felelte az idősebb 
nő. — De tudod-e, hogy mi kik 
vagyunk? 

— Fogalmam sincs róla — val- 
lotta be őszintén Lajos. 

— Lajos! Barbara! Gyertek va- 
csorázni! — kiáltott be édesanyjuk. 

Lajos öléből leesett a könyv. Fel- 
riadt. 

— Anyu, miért keltettél fel? 

— Mert kihűl a vacsora. Egész 
nap dolgoztam. Kétszer melegít- 
sem? 

—. Azt hiszem, álmodtam. Valami 
mesét álmodtam. Most nem tudom, 
hogy mi lett a vége. 

— Pedig te nem is szereted a me- 
séket — szólt át Barbara a másik 
szobából. — Jól elaludtál rajta, még 
a felét sem olvastad el. 

— Ezt még elolvashatom neked 
hatszor is. De mi lesz az én mesém- 
mel? 

Lajos 
mondta : 

— Ha nagyon akarod, majd foly- 
tatódik az álmod. 


édesanyja — mosolyogva 


Vida Győző rajza 


CAS él 


IKI EGÉR 


IGAZ 


V 


TÖRTEINIE T E 


Ötven éve már, hogy egy fiatal 
amerikai filmrendező a vonaton ült, 
és azon töprengett: miféle tréfás 
figurával nevettethetné meg a mozi- 
rajongó gyerekeket. A rendezőt 
Walt Disneynek hívták. 

A vonatkerekek egyszerre csak 
ezt kezdték zakatolni: 

— Ssihha — sihha — kisegér — 
sihha — sihha — kisegér. . . 

A mozdonyfütty is ezt visította : 

— Kisegééééér! 

Walt Disneynek eszébe jutott, 
hogy amikor még újságrajzolóként 
dolgozott, papírkosarában éldegélt 


egy egércsalád. A legbátrabb cin- 
cogó még a rajzasztalra is felszaladt. 

— Miért ne lehetne az új rajz- 
filmem hőse — kisegér? — gondolta 
Walt Disney. 

Úgy rajzolta meg a figurát, hogy 
az egérre is, emberre is hasonlítson. 
Elnevezte Mortimernek. A filmgyár- 
ban a munkatársaknak azonban nem 
tetszett ez a név. 

— Túlságosan komolyan hangzik 
— mondta valaki. — Legyen inkább 
Miki! 

Sok-sok ember munkája kellett 
ahhoz, hogy végül a mozinézők ta- 

lálkozhassanak a vásznon Miki egér- 
rel... ahogy angolul nevezték: 
Mickey Mouse-zal. (Ejtsd: Miki 
Mauz.) 

Az első rövid rajzfilmet hamaro- 
san követte a többi. Miki jobbnál 
jobb kalandokba keveredett. És a 
szerepei? Volt ő pásztor, felfedező, 
úszóbajnok, cowboy, tűzoltó, taxi- 
sofőr, csavargó, halász, biciklista, 
futballista, feltaláló, bazáros, tábor- 
lakó, matróz, bokszoló, korcsolyázó, 
cirkuszi artista, bádogos, patikus, 
varázsló, vadász, nyomozó, órás, 
ács, bálnavadász, szabó és bűvész- 
inas. Egyszóval: ő volt az a kisegér, 
aki nemcsak hogy minden lyukba 
belefér, hanem mindenütt megállja 
a helyét. 

Agyafúrtabb a rókánál is. Egy 
ízben például Minnie-t, az egérkis- 


lányt úgy szökteti meg a török basa 
fogságából, hogy virágcserépbe ülte- 
ti, zöldre pingálja, s mintha csak va- 
lami nagy palántát cipelne, kertész- 
ruhában kisétál vele a szabadba. 

De vajon miért szerették szerte a 
világon Miki egeret? Nem csupán a 
gyerekek; a felnőttek is. 

A háborúktól rémisztett, meg- 
annyi mindennapi gonddal-bajjal 
nyomorított emberek örültek, ha lát- 
ták a náluk is gyöngébb, parányibb 
egérkét győzedelmeskedni a gono- 
szokon. 

A Miki-filmek eljutottak a föld 
számos országába. Az Egérnek Ja- 


pánban Miki Kucsi volt a neve, Spa- 
nyolországban Miguel Ratoncito, 
Olaszországban Topolino... Afri- 
kában egyes törzsek nem fogadták el 
az ajándékszappant, ha a dobozon 
nem volt rajta Miki egér figurája. 
A világon mindenütt megalakultak 
a Miki egér klubok, a klubtagok 
Miki-jelvényt viseltek, Miki-esküt 
tettek, Miki-dalt énekeltek, és Miki- 
féle kézfogással üdvözölték egy- 
mást. Az Egyesült Államokban ezer- 
ötszáz ilyen klub működött. 

A német fasiszták azonban nem 
kedvelték Mikit. Vezérük, Hitler 
haragra gerjedt, magából kikelve 


ordítozott, amikor meglátta, hogy 
az egyik Miki-filmben az állatok a 
német katonák egyenruháját viselik. 

A világ leghíresebb egere — mél- 
tán nevezhetjük így Mikit — egy 
cseppet sem volt magányos. Walt 
Disney filmgyárának rajzolói mind- 
untalan törték a fejüket, hogy érde- 
kesebbnél érdekesebb cimborákat 
, teremtsenek" a számára. 

Így született meg Clarabell, a te- 
hén, Plutó kutya, Chip és Dale, a 
két pajkos mókus és Donald kacsa. 

Amikor Donald először kacsá- 
zott a nézők szeme elé, még csak 
ilyen kurta szöveget kellett monda- 
nia : 

— Kicsoda? Én?! Ó, nem! Ne- 
kem hascsikarásom van. 

Később azonban Donald meg- 
gyógyult, vagy inkább bátorságot 
merített, és maga is főszereplője lett 
jó néhány rajzfilmnek. 

Persze, most azt mondhatjátok, 
Kisdobos-olvasók, hogy elég a me- 
sélésből, , lássuk a medvét" — vagy- 
is hát az egeret. Ne csak újságban, 
hanem filmen is, ahol futkározik, 
ugrándozik, kergetőzik, és olykor 
bizony még a macskát is megleckéz- 
teti. 

Az az igazság, hogy e filmek régen 
készültek, nagyrészük megkopott, és 
hazánkban alig akad belőlük pél- 
dány. De talán a tévések, a filmklu- 
bok, a mozik előbb-utóbb műsorra 
tűzik valamelyik Miki- vagy Donald- 
kalandot. 

Most nem tehetek mást, mint 
hogy felsorolok néhány filmcímet. 
Próbáljátok elképzelni, és szüleitek- 
nek, barátaitoknak elmondani: va- 
jon miről is szólhatnak a következő 
filmek : 

Miki az emberevők között. Nincs 
otthon a macska. Miki, a gólkirály. 
Miki mint pilóta. Miki meg a ku- 
tyája. 

Egészen bizonyos vagyok: Miki 
egér nem fog haragudni, ha meg- 
tudja, hogy olyan kalandokba ker- 
gettétek, amelyek eddig még soha- 
sem estek meg vele. 


Gyárfás Endre 


avagy 
ezt 
Csilicsala 
bácsi 
sem 


csinálhatná 
jobban 


Még elkel a bundás kabát. Hideg szelek fújnak , de vala- 
hol a kertek alján rendezi ruháját világszép március. 
Körülöttem kukoricaföld. Hófoltok, köd. Most pedig kö- 
vetkezzék a varázslat! Csiribi, csiribá! Ugy, ahogyan 
azt Csilicsala bácsi csinálta! 

k 


A csupaablak portásfülkéből úttörő lép elém. Karján 
nagy Ü betű hozza a világ és a látogatók tudomására, 
hogy ma ő az ügyeletes. 

— Mióta jársz ebbe az iskolába? — érdeklődöm. 

— Amióta felépült — mosolyogja — vagyis negyedik 
éve. Tessék csak kinézni! Itt valamikor szántó volt és 
kukoricaföld. 

A lépcsőházban mini őserdő: fikuszok, pálmák, na- 
rancsok. Az egyik filodendron felénk bólint. 

— Én hoztam — mutatja ügyeletesünk, és betessékel 
az igazgatói irodába. Ott is valamilyen fáról beszél 
Pál István igazgató bácsi. 

— A Peres utca 1-ben keressétek Győri Sándorékat. 
Mandarinfát küldenek. 

Igen, a központi fűtéses folyosókat szeretik a délszaki 
növények. Persze, a kukoricaföld kukoricája is délszaki, 
valamikor Amerikából került át a tengeren! 

A varázslat — vagyis a tökéletesen modern iskola fel- 
építése előtt — Gödöllő Antalhegynek nevezett részén 
sokfelé folyt tanítás. Egy tanterem itt, amott, távolabbi 
épületben a másik. A tanárok siettek, olykor kerékpár- 
ral közlekedtek a gyorsaság kedvéért. Meglehet, akkor 
támadt az az ötlet — az iskolaépítésen kívül — hogy 
sporttagozatos oktatás legyen majd errefelé? 

Kilenc előadóterem, nyolc tanterem, csak délelőtti 

tanítás. Úttörőszoba, tantermek között kicsi, osztály. 
főnöki dolgozók, s egy közös társalgónak használt taná- 
ri. Konyha, napközis termek és mindenütt tágasság, 
üveg, fény. Az úttörőszobát sokszorosítani kellene, hadd 
jusson minden csapatnak belőle. 1043. Bartók Béla út- 
törőcsapat, ez a hivatalos gyűjtőneve a 172 kisdobosnak 
s 225 úttörőnek. Bartók nevéhez híven az épület minden 
helyiségét néprajzi gyűjtések vagy saját készítésű mun. 
kák ékesítik. Tarkavirágú párnák, falvédők, terítők, 
osztálykönyvborítók. Es egy hímzett jelmondat a 
Szarvassá vált fiúk balladájából: , A mi szájunk többé 
nem iszik pohárból, csak tiszta forrásból". 


Sokarcú az iskola. Sokarcú a csapat is. 


Bartók Béla nevében őrzik a szép dalok, népi táncok, 
a népművészet hagyományát. A régi, szétszórt tan- 
termű, Damjanich utcai iskolához kapcsolódva — az új 
is úgy szerepel a köztudatban, hogy Damjanich iskola! 
— a nemzetközi barátságot ápolják. Köztudott, hogy 
Damjanich János, az 1848-as szabadságharc hős tábor- 
noka rác volt — azaz délszláv. Felesége az évszázad ele- 
jén a szomszédos utcában élt. A barátság-hagyományok 
Pozsony testvérvároshoz kapcsolódnak. Évente a bala- 
tonlellei járási táborban 30—40 pozsonyi kisdobos és út- 
törő tölti a nyarat, s viszont, gödöllői gyerekek utaznak 
Szlovákia fővárosába. Igen jó kapcsolatuk van a cseh- 
szlovákiai Tyn nad VItow-val. Hegyes-völgyes szép vi- 
déke előbukkan a gödöllői gyerekek álmaiban. Tanulá- 
son, csapatmunkán kívül jó, ha az, aki a csapat kép- 
viseletében utazik, énekhez, hangszerhez is ért. Hiszen 
az ilyen nemzetközi barátság-táborokban a záró tábor- 
tűznél szinte kötelező a műsoros búcsú! És ha már itt 
tartunk, a dalnál, muzsikánál, hadd mondjam el, hogy 
sok itt a sötétbőrű, feketehajú, parázsszemű, néha ide- 


gen nyelven szóló gyerek. Albert Mari tanár néni és 
. csapatvezető pajtás észrevételemen, bizony, mosolyog. 
Elmondja, hogy itt, a gödöllői Antalhegyen és környé- 
kén, és ebben a szép iskolában is sok a cigány gyerek. 
Szüleik dolgos emberek. Új házakban élnek, van aki 
most épít éppen OTP-kölcsönnel. Követendő, szép példa 
az, hogy ha egy cigánycsalád nagy munkába kezd, akkor 
a teljes sógorság-komaság összefog, és segít néki. Min- 
dig annak, akinek éppen kell. Ezt a gyerekek magukkal 
hozzák otthonról, és pajtásaiknak, barátaiknak őszinte 
szeretettel segítgetnek. A nyolcadikat végzettek közt 
éppen úgy akad technikus, gépírónő, ahogy a , magya- 
rok közt". Ma már szégyennek tartják, ha valaki kerüli 
a munkát. Az ilyet kiközösítik. A gyerekek között meg 
éppen nincs különbség, legfeljebb az, hogy könnyebben 
jár táncra a cigányok lába, nótára a szájuk s hogy 
a magyar nyelv mellett sokan a cigányt is beszélik. 


Nos, említettem, hogy sporttagozatos az iskola. Itt 
készülnek fel a jövendő öttusázói! Ehhez pálya is kell, 
s a pályák nem nőnek ki a kukoricaföldből, csak akkor, 
ha munkával elővarázsolják. A Betonútépítő Vállalat 
félmillió forintnyi társadalmi munkát végzett. Hej, de 
sok szabad szombat, kommunistavasárnap, talicskával 
elhordott föld, feltört tenyér, megroppant derék, izom- 
lázas váll mesélhetne erről! A patronáló Gépgyár 
KISZ-esei is kitettek magukért, csakúgy, mint az incsői 
fatelepiek. Négysávos, kétszáz méteres futópályát, hat- 
sávos, százméteres futóegyenest készítettek. Fákat, bok- 
rokat ültettek, gyepesítettek, ahogy ez ilyen szép iskolá- 
hoz illik. 


Ha azt hallom, hogy GEAC, új bolygó jut az eszembe. 
Pedig ez a Gödöllői Egyetem Atlétikai Clubja. Innen 
jönnek az edzők. Ide járnak naponta úszni és atletizálni 
a jövendő bajnokai. Lovagolnak is. Ugyancsak az egye- 
tem pacijain. Öseink híres lovasok voltak, huszáraink 
gyors vágtáiról regéket meséltek. Sok történet őrzi 
lovasnak és lovának szinte baráti kapcsolatát. A szere- 
tettel nincs baj Gödöllőn sem. Vass Peti negyedikes kis- 
dobos akár egész napját lóháton töltené. Priger Karcsi 
viszont a vizet jobban kedveli, nagyon szeret úszni. 
Meglehet, valamelyikük egyszer átveszi a híres magyar 
öttusázók helyét. Ez is cél. De az is, hogy edzett, egész- 
séges emberek legyenek. 


Most pedig figyelem! A Hírharang jelentkezik, nevé- 
hez illően harangzúgással. A Hírharang az iskolarádió. 
Időnként csodálatos történeteket harangoz. Például 
olyat, mint a negyedikes kisdobosok és a Kék nyakken- 
dőért ügyködő elsősök közös kirándulása. Tulajdonkép- 
pen akadályverseny volt ez, de nevetőversenynek is 
mondhattuk volna, olyan vidámra sikerült. A Babati 
erdőben jártak. Összesen öt állomás tarkította útjukat. 
Legnagyobb sikere a mocsárjárásnak volt. Igaz, nem 
volt ott sem járás, sem pedig mocsár, csak két rajzlap. 
Azt úgy kellett a láb elé helyezni, hogy rajzlapra lépjen 
az ember, ne pedig melléje, az elképzelt süppedékbe. 
Nem is olyan könnyű, ha megpróbálja az ember, pedig 
mocsárjárás nem szerepel az öttusában. 

kk 


Hogyan mondta a varázsmondókát Csilicsala bácsi? 
Három év, négy év — hókusz-pókusz — és a kukorica- 
földön gyönyörű iskola nőtt. Nem varázslatból, hanem 
munkával. Antalhegy — kétszintes házak, némelyikük 
még vakolatlan. Kicsit olyan ez, akár a mi világunk: va- 
lami új, valami szép mindig készül benne. 


Joó Katalin 


A rajzokat Horváth Mária és Desits Anikó 
ajkai úttörők készítették 


L. Kapuvári Lídia 


Mondóka 


Üvöltöztem teli-szájjal, 
nem törődve semmi mással : 
, Cigányok! Zsiványok ! 
Zsiványok a cigányok!" 


Az osztály röhögött, 
füzettel, könyvvel 
csapkodta a padot. — 
Kórusban biztatott. 


Gazsi csak állt, tágranyílt szemmel, 
aztán megindult lassan kifelé. 

Én akkor nem mentem utána, 

és többet nem jött iskolába. 


Meg kell keresnem. . . 

" "városának üzemeit, s melőzéveztezete 


. A trombitás. 


Viki barátai. Ugye, ismeritek a CIMEA-t, a nemzetközi CEN kekszásyezátótl 
és a CIMEA-gyereket, Vikit? Keressétek elő a Kisdobos 1978. februári számát, . 
felfrissíthetitek belőle ismereteiteket. Csak azért emlékeztetünk rá, mert 
örömhírt kaptunk az ország első CIMEA-klubjáról, a gyömrői 4. számú 
Jelky András Úttörőcsapat pajtásaiból alakult közösségről. A béke, barátság, ; 
szolidaritás jegyében működő klub nemrég kapta meg az Országos Béke- . 
tanács Elismerő Oklevelét. Kitüntetésük alkalmából mi is gratulálunk és sok . § 
örömöt, sikert kívánunk a klubnak, amely a gyömrői Ságvári Endre Úttörő. : 
házban talált otthonra, ő f 
Közösen gyermekeinkért! Ez a neve annak az akciónak, amelyet Fót nagy- a 
község társadalmi és tömegszervezetei, üzemei és intézményei szerveztek, 
és meg is valósítanak a Gyermekek Nemzetközi Éve alkalmából. A példa. 
kedvéért említünk meg néhányat vállalt feladataikból. , Minden úttörőcsa- 
patnak saját szobát vagy otthont létesítünk. A napközi otthonoknak és 
úttörőszobáknak játékokat juttatunk. Sportudvarokat, új játszótereket ala- 
kítunk ki, és megnyitjuk sportpál, áinkat : agyerekek tömegei kköről A színház- 

dé Höi 


zásaihoz felszereléseket. adunk. Felh 


! grleszenézekajó : 
remteni gyermekeink hasznos, 
vajon ESET feln 3 


Zala megyei Fáó "Hor 
jlsérüsus az első Lubik. Imre . 


országos verseny ágköjéb. Tierméljűk, Haj csapata kisdobos őrseiben meg- 18 
fújták tiszteletére legalább a papírtrombitákat! ; 
Rókavadászat. Dunaújváros úttörőelnöksége nemrég különös vadászatot 
rendezett a város csapatainak. Az őrsök az iskolájuk környékén elrejtett róka 
figurákat ejthették el. A városban ugyanis igazi rókák éppen nem tanyáztak, 
meg aztán az igazi rókákra nem lehetett volna ráírni a vadászathoz tartozó 
kérdéseket. A kérdések a KMP, a Komszomol és a KISZ történetéről faggat- 
ták a vadászokat. Mint hírlik, néhányan mellélőttek a vadászaton, de ők is 
egyetértettek abban, hogy a vadászat telitalálat volt akóborötletek vadászatán. 


Navlacsképe — kucsma kucsmán (jugoszláv játék). Régi szerb gyermek- 
játék, abból az időből, amikor a parasztgyerekek még mind hordták a jelleg- 
zetes szerb kucsmát. A játékban a kucsmáját mindenki leveszi, és egymás 
hegyébe a földre teszik; úgy tehát, hogy egyik kucsmát a másikba húzzák. 
Minthogy legalább nyolc-tíz gyermek játszik, egész kucsmatorony alakul ki 
ily módon. A résztvevők most körbeállják a kucsmatornyot, megfogják egy- 
más kezét, és valamilyen irányba megindulnak. Menet közben az egyes kör- 
részek igyekeznek a többieket elhúzni oly módon, hogy azok a kör közép- 
pontja felé kerüljenek. A cél: valakit olyan erősen elrántani, hogy a kucsmá- 
kat feldöntse. Ha ez sikerül, a játéknak vége van, és az a játékos, aki a kucs- 
mákat feldöntötte, vagyis, aki a leggyöngébb volt, büntetést fizet. A bünte- 
tést a játékosok határozzák meg, és az általában hasonlít a mi zálogkiváltó — 
játékunknál szokásos feladatokhoz. 

(Lukácsy András: Népek játékai c. könyvéből) 
Farsangi álarcvariációnk, mellékletünk elkészítésének módja. Az alap- -.. 
álarc a sárga rajz. Vágd ki a szemek helyét, fúrd ki a kis lyukakat és fűzz bele 
zsinórt, hogy a fejedre kötözhesd. Óvatosan vágd ki az A—B—C—D feletti 
fekete csíkokat. Ezeknek a nyílásoknak az lesz a szerepük, hogy az , orrokat" 
a betűknek megfelelő helyen bedughasd. Így hol répaorr, hol csőr, hol doboz 
orr cserélhető az álarc idon. Ha magát az álarcot három példányban elké- 
szíted, mindegyikre eg" egy orrot fel is ragasztasz, ki ismerne fel a jelmez- 
bálon, ha felváltva más. :nás álarcban jelensz meg; főleg akkor, ha ezek min- 
tájára még más orrot, esetleg fület vagy vattából szemöldököt is ; készítesz. 
Jó mulatást! 


IGEGÍTSÉG! Mit csináljunk a Nörmzatközi Gyermakhur 
IParuriha, Cotfti. juli - Puli vs Pocak, SEGÍTSETEK! 3.£ 


j ez Pesz ú. fej; Ta. 


retettel ajanba : juk - 
Hdt da. § dés same 


RTÓ JÓL SIKERÜLT A FARSANG! köszöNJÜk! 2.6 


Marék Veronika munkája 


tavasszal és nyáron. A rózsákat még 
az őszön megkapáltuk, télire meg 
betakartuk. A fűből összegyűjtött 
szemetet és a száraz leveleket pajtá- 
saimmal elégettük. Munkánk haszna 
annyi, hogy az idős emberek olvas- 
hatnak, sakkozhatnak majd ezen a 
szép, csendes helyen. Mi, gyerekek is 
játszunk a kis parkban. Rajunk tisz- 
teletbeli kisdobosa időnként meg- 
látogat bennünket. Sokat mesél a . 
gyermekkoráról és arról, hogyan lett 
a Pártnak tagja." 


Egészen rendkívüli híradást kap- 
tunk Tatáról. Közzétesszük, hátha 
akadnak követők! 


.Hárman vagyunk testvérek: 13, 
9 és 8 évesek. Elhatároztuk, hogy 
alapítunk egy őrsöt. Minden okunk 
megvan arra, hogy a nevünk vÜgyes 
kezek őrsekx legyen! Tulajdonképpen 
csatakiáltást akartunk készíteni a 
legkisebb hazai őrsnek, amikor ver- 
sike kerekedett belőle. Ha már így 
történt, rajzokat is készítettünk mel- 
lé, s így mutatkozunk be a KIS- 
DOBOSnak! — írta Vasi Gabriella 
(Tata II., Gombkötő u. 17. 2890). 
Mellékletként minikönyv alakú be- 
számolóját is elküldte az őrs. Jelké- 
pük egy kéz rajza, szorzójel és a hár- 
mas szám. Vagyis háromszor is 
ügyes kezek! Sokféle őrsről hallot- 
tunk, szakőrsről, lakóterületi őrs- 
ről — de családival most találkoz- 
tunk először! Meglehet van vagy 
lesz több ilyen még? 


Most pedig egy farsangi őrsöt mu- 
tatunk be. Nevük Olimpia, őrsve- 
zető-helyettesük Kitzinger Zsuzsa 
(Budapest, Hunyadi M. u. 35. 1116). 
Az Olimpia őrsben vannak, akik mást 
szeretnének csinálni, mások szeret- 
nének lenni. A játékfelelős Debre- 
ceni Móni inkább mókamester, Vas- 
kuti Judit a mókamester viszont nó- 
tafaságra áhítozik. Azért nincs semmi 
baj, Vajda Jutka a tisztaságfelelős vál- 
tozatlanul tisztaságfelelős akar lenni. 
Elérte, hogy osztályukat felirat éke- 
síti: SZÉP TISZTA OSZTÁLY szö- 
veggel. Kelemen Móni a pénztáros 
viszont tudja, hogy tíz forinthoz sok 
tízfilléres kell. Rápczik Zsuzsi a vö- 
röskeresztes, és az a feladata, hogy 
sat a 8 ? ha valaki elvágja az ujját, akkor ő 
Bányászzenekar. Szalay Attila 1. oszt. tan rajza, — köti be. Szerencsére, eddig nyugdíj- 

Tatabánya 4. sz. iskola — ban volt — nem kellett a tisztségét 
gyakorolnia. 


Postafiók 100 Azon gondolkodtam, hogy ha az 


Olimpia őrs tagja lennék, vajon mi- 
Napsugarat és szívet szavaztunk meg tavaszra: , Egy parkot raktunk rend- lyen tisztségre választottak volna 
Baczakó Katalin harmadik bés kis- be. A fák körül a földet kapával fel- . meg, s örömmel végezném-e vagy 
dobosnak (Ercsi, Erkel F. u. 2. 2451). — lazítottuk, hadd nyelje a nedvessé- csak éppen hogy? Nálatok hogy van 
Előrelátó módon máris készülnek a get, annál nagyobb árnyékot ad majd — ez? Érdekelne! 

Műanyag szívószálból vágj kétcenti- 


. méteres darabokat és azokat fűzd 


fel egy vastagabb, színes fonalra 
1. ábra) s kész a nyaklánc magad 


. vagy babád részére. Szebb lesz, ha a 


hosszúkás szemek közé gyöngyöket 
vagy átfúrt magokat fűzöl, sőt apró 

ombocskák is megfelelnek, de mi- 
vel azokon két lyuk van, ez esetben 
kettős szálat használj. 

A nyaralásból hozott vagy isme- 
rősöktől kapott kicsi tengeri kagy- 
lókkal senki sem tud mit kezdeni, 
pedig két ponton átfúrva és fonalra, 


. bőrszálra fűzve ebből is csinos nyak- 


lánc lehet (2.). Ha két egymásra illő 
darabod is van, azokat összeragasztva 
függesztheted fel. 

Érdekes nyakláncot készíthetsz da- 
tolyamagokból. A megszárított és 


. késsel tisztára kapargált magokat ék 


4 


alakban bevágott radírgumira he- 
lyezve fúrd keresztül, majd — ugyan- 
csak gyöngyökkel váltva — fűzd fel 
(3.). A sorrendet tetszésed szerint 
variálhatod; kerülhet mindig két- 
két gyöngy vagy két-két datolyamag 
is egymás mellé. Elöl középen akár 
három is, a legnagyobbak. . 

Kicsit több munkával jár, ha a 
agyöngyszemeket" saját magad állí- 
tod elő. Keríts egy fényes papírra 
nyomott, minél színesebb-tarkább 
képesújságból, divatlapból, reklám- 
füzetből kivágott lapot. Fontos, hogy 


. vastagabb és fényes, színes legyen. 
. Rajzolj a lap legváltozatosabb részére 


hosszú, hegyes, háromszög alakú 


. unyelveket" (4.). A szélesebb végük- 


nél 3 centiméteresek legyenek, hosz- 
szuk 25 vagy 30 cm. A hosszabb 
nyelvből kövérebb gyöngy lesz. Most 
szerezz 2 milliméter vastag horgoló- 
tűt vagy kötőtűt (K), (vastagságuk 


. rájuk van írva) és sodorgasd-teker- 


§ 


gesd rá a , nyelvet", jó szorosan. 
A nyelv hegyes végét ragasztózd meg 
és simogatással illeszd a helyére. 


. Az így készült hosszúkás gyöngyöcs- 


két azonnal lehúzhatod a tűről, hogy 
következő elkészítéséhez kezdhess. 


.— Hat-nyolc darab már elég egy nyak- 


lánchoz, annál is inkább, mert ezt is 


. gyönggyel vegyítve fűzöd majd fo- 


nálra. Ha kétsoros gyöngyöt akarsz, 
úgy csinálj többet. Egy biztos: na- 
gyon mutatós lesz! 

Hogy a fiúk se maradjanak ki a do- 
logból, az 5. ábrán bemutatunk egy 
datolyamagból készített  zsebóra- 
fityegőt. Ha nincs ilyen órád, a fitye- 


gőt akkor is megcsinálhatod kulcs- 
tartóra, egy kis iránytűre vagy érem- 
re függesztve. Mint a rajzon látszik: 
minden mag két helyen lett átfúrva. 
Ugyanilyen módon karkötőt is ké- 
szíthetsz. Nemcsak magból, sodrott 
papírgyöngyből is. A datolyamagot 


egyébként édesapa vagy nagypapa 
lángon tüzesített szeggel is átéget- 
heti, te azonban ne játssz ilyesmivel, 
mert az égési sebek nagyon fájdal- 
masak! És akkor elvész a szép cse- 
csebecse fölötti öröm! 

Keresztrejtvény 


Vízszintes: 1. Nagy sas. 6. Erdő eleje. 7. Mutatószó. 
Nem szívódik be a víz. 9. Lóg mássalhangzói. 10. 
ajt fele. 11. Szófaj. 13. Gondozom a kertet. 16. Fiú- 
év. 17. Lánynév. 18. Halk beszéd. 

üggőleges: 1. Élvezetes. 2. Nem fiatal. (Ék.hiba) 
. Egészen fiatal, fejlődésben levő. 4. Étel, a középső 
etű hiányzik. 5. Erdekfeszítő. 11. Görbevonalú. 
Nem kell több. 14. ÜDU. 15. Lánynév, ékezet- 


itkosírás 

Írjátok le az abc betűit sorban (a hosszú magánhang- 
. zókat is). Minden betű helyett vegyétek a 4 hellyel 
. előtte állót. Pl. d helyett á-t, f helyett cs-t, b helyett 
2-t. Így írtunk le két szót. Olvassátok el! Vigyázzatok, 

a írni akartok balra, ha olvasni, jobbra kell számolni 
a betűket. 


za. 
! 


Lóugrás szerint 
olvassátok össze a betűket, egy kedvelt író nevét 
kapjátok. 1. 


€ 


Ellentétek 


Írjátok be a bal oldali szavak ellenkezőit és kezdő- 
betűiket függőlegesen olvassátok össze. 


E hó végéig küldjétek el levélben a decemberi, januári, és februári megfejtéseket. Ne felejtsétek leveletekre beragasztani 
a rejtvényoldal sarkán levő 4, 5, és 6-os számokat. Mint már a szeptemberi számból tudjátok, amelyik hónap megfejtése 
hibátlan, azért a szabadságharccal kapcsolatos festményekről készített képet küldünk. Akinek mind a három megfejtése 
hibátlan, kap még egy 2-es számú kartont is. Ezt gondosan őrizzétek meg az év végéig! Figyelem! a decemberi kereszt- 
rejtvé övegéből egy sor kimaradt. Aki emiatt nem tudta megfejteni a vízszintes 25-öt, annak segítünk: hócsata. 

